ΓΡΑΠΤΗ ΕΡΩΤΗΣΗ E-1868/99

υποβολή: Antonio Tajani (PPE-DE), Stefano Zappal (PPE-DE) και Giuseppe Nistic (PPE-DE) προς την Επιτροπή

(14 Οκτωβρίου 1999)

Θέμα: Διαρροή ραδιενέργειας από το θερμοπυρηνικό σταθμό του Τοκαϊμούρα στην Ιαπωνία

Μπορεί η Επιτροπή να αξιολογήσει και να καταστήσει το συντομότερο γνωστούς του κινδύνους για τον πληθυσμό και το περιβάλλον μετά τη διαρροή ουρανίου από το θερμοπυρηνικό σταθμό του Τοκαϊμούρα στην Ιαπωνία που συνέβη σήμερα 30 Σεπτεμβρίου 1999 , λαμβάνονταςπόψη ότι σύμφωνα με τους πρώτουςπολογισμούς το επίπεδο των ακτινοβολιών γύρω από το σταθμό είναι 15000 φορέςψηλότερο του κανονικού;

Με ποιο τρόπο προτίθεται η Επιτροπή να παρέμβει ώστε να ελέγξει την κατάσταση στην Ευρώπη και να αποφευχθεί η επανάληψη καταστροφών όπως εκείνης του Τσερνομπύλ (1986) και ποια προληπτικά μέτρα έχουν ήδηιοθετηθεί ήπάρχει πρόθεση ναιοθετηθούν σχετικά με τις άλλες πυρηνικές εγκαταστάσεις που θα μπορούσαν να αποτελέσουν απειλή για τηνγεία των ευρωπαίων πολιτών;

Απάντηση της κας Wallstrm εξ ονόματος της Επιτροπής

(20 Δεκεμβρίου 1999)

Η εγκατάσταση στην οποία έλαβε χώρα το ατύχημα στο Tokai Mura της Ιαπωνίας, στις 30 Σεπτεμβρίου 1999, αποτελεί μονάδα προετοιμασίας πυρηνικού καυσίμου. Δεν πρόκειται ούτε για πυρηνικό σταθμό ηλεκτροπαραγωγής ούτε, όπως συχνά χαρακτηρίζεται κατά εσφαλμένο τρόπο, για εγκατάσταση επεξεργασίας.

Η Επιτροπή είχε στενές επαφές με τις ιαπωνικές αρχές και το Διεθνή Οργανισμό Ατομικής Ενέργειας (ΔΟΑΕ) για την εκτίμηση του ατυχήματος και την αξιολόγηση των επιπτώσεών του στον πληθυσμό και το περιβάλλον. Ο ΔΟΑΕ δημοσίευσε πρόσφατα προκαταρκτική έκθεση σχετικά με το εν λόγω ζήτημα. Σύμφωνα με αυτήν, τα βασικά αίτια του ατυχήματος που αφορούσε την κρισιμότηταπήρξαν το ανθρώπινο λάθος και η παραβίαση των κανόνων ασφαλείας.

Σύμφωνα με τα έως σήμερα διαθέσιμα στοιχεία, τα επίπεδα ακτινοβολίας που καταγράφηκαν εντός των ορίων του χώρου κατά την περίοδο κρισιμότηταςπερέβησαν κατά χίλιες φορές τα κανονικά επίπεδα, αλλά επανήλθαν στα ίδια ή σχεδόν τα ίδια επίπεδα την επόμενη μέρα. Επίσης, διαπιστώθηκε ότι περίπου 100 άτομα εκτέθηκαν σε αυξημένη ακτινοβολία γ και ακτινοβολία νετρονίων. Εκτός μερικών εξαιρέσεων, πρόκειται γιαπαλλήλους της μονάδας ή προσωπικό εκτάκτου ανάγκης. Αναφέρεται ότι από το χώρο απελευθερώθηκαν πολύ μικρές ποσότητες ραδιονουκλεϊδίων, ενώ δεν έχουν εντοπιστεί σε τοπικά γεωργικά προϊόντα.

Η Επιτροπή θα συνεχίσει να εξετάζει προσεκτικά τις εκθέσεις σχετικά με το εν λόγω ατύχημα, ώστε να αντλήσει διδάγματα για την περαιτέρω βελτίωση της πυρηνικής ασφάλειας στην Ευρώπη.

Η ανεπαρκής κατάρτιση και ο χαμηλός βαθμός εξειδίκευσης του προσωπικούπήρξαν, όπως φαίνεται, σημαντικοί παράγοντες του εν λόγω ατυχήματος. Η Επιτροπή συντάσσει μελέτη, προκειμένου να εξετάσει το επίπεδο κατάρτισης των τεχνικών λειτουργίας και λοιπών εργαζομένων στις πυρηνικές εγκαταστάσεις της Κοινότητας σε θέματα πυρηνικής ασφάλειας. Είναι σημαντικό ναπάρξει διαβεβαίωση ότι η έλλειψη επίγνωσης των κινδύνων που συνδέονται με την πυρηνική τεχνολογία δεν θα θέσει σε κίνδυνο τηνγεία των Ευρωπαίων πολιτών και ότι η κατάσταση είναι σύμφωνη με τις σχετικές κοινοτικές οδηγίες για τους βασικούς κανόνες ασφαλείας.

Επιπλέον, στο τμήμα του πέμπτου προγράμματος πλαίσιο(1) της Κοινότητας για την έρευνα και την κατάρτιση συμπεριλαμβάνεται έρευνα σχετικά με την οργάνωση και τη διαχείριση της ασφάλειας στον πυρηνικό τομέα. Στο εν λόγω πρόγραμμα συμπεριλαμβάνεται, επίσης, έρευνα σχετικά με την ασφάλεια πυρηνικών αντιδραστήρων.

(1) ΕΕ C 173 της 7.6.1997.